text: Se hvilke steder, der er tweetet mest om i valgkampen
  18 november 2013 kl. 20.52
  Med op mod 10.000 til 15.000 tweets i den Syd- og Sønderjyske valgkamp har det sociale medie Twitter for første gang indtaget en afgørende rolle i en dansk valgkamp. Her kan du se hvilke steder, der er tweetet mest om i vores landsdel.
  Horsens og Vejle er de steder, der er tweetet mest om i valgkampen. Det viser en analyse, som Analystik.dk har foretaget for TV SYD.
  2.505 tweets er blevet analyseret, og Horsenspol, som er samlingspunkt for valgdebatten i Horsens, bliver omtalt hele 500 gange - svarende til hvert femte tweet.
  Vejle ligger lige efter, mens Esbjerg som den største by i regionen overraskende kun er omtalt 225 gange. Det er vel at mærke, når man medregner begge ordene #esbjergpol og Esbjerg.
  Nedenfor kan du se top 10 steder og klikke dig frem i ordskyen.
  Klik på ordene og se, hvad der er skrevet om stederne på Twitter
  Top 10 mest omtalte steder i Syd- og Sønderjylland:
  #horsenspol 500#vejlepol 405#koldingpol 238#fredericiapol 227#esbjergpol 171Vejle 102#KOLDING 95Horsens 84#hedenstedpol 61#vejenpol 61
  
  Sådan er analysen lavet:
  Analysen er baseret på en gennemgang af i alt 2.505 tweets fra 22. august til 14.november med hashtag #kvsyd samt alle de lokale og regionale hashtags for den Syd- og Sønderjyske valgdebat.@kvsyds egne tweets er trukket ud af analysen.På baggrund af analysen, skønnes det, at der er i alt er tweetet mellem 10.000 -15.000 gange i valgkampen i Syd- og Sønderjylland.Analysen er foretaget af Analystik.dk for TV SYD.
  
  @kvsyd Twitter har ikke fået et folkeligt gennembrud, men jeres indsats har gjort en markant forskel, tak for det på vegne af hele #smdk
  
  